Ο **Έρνεστ Μπάι Κορόμα** (*Ernest Bai Koroma*, γενν. 1953) ήταν ο Πρόεδρος της Σιέρα Λεόνε από το 2007 ως το 2018. Είναι αρχηγός του Κογκρέσου για Όλο το Λαό, στα αγγλικά All People's Congress (APC). Μέχρι να εκλεγεί πρόεδρος, ήταν αρχηγός της αξιωματικής αντιπολίτευσης.

Βιογραφία
---------

### Πρώτα χρόνια

Γεννήθηκε στις 2 Οκτωβρίου 1953 στο Μακένι της επαρχίας Μπομπάλι, στα βόρεια της χώρας. Αποφοίτησε από το Πανεπιστήμιο της χώρας του το 1976. Στη συνέχεια εργάστηκε στην Εθνική Ασφαλιστική Εταιρεία, ως το 2002 και σταδιοδρόμησε ως επιχειρηματίας. Είναι παντρεμένος με τη βιοχημικό Σία Κορόμα και έχουν δύο παιδιά.

Πολιτική σταδιοδρομία
---------------------

Ο Κορόμα εξελέγη ηγέτης του APC στις 24 Μαρτίου 2002, στη διάρκεια του συνεδρίου του κόμματος, χωρίς αντίπαλο, με 370 υπέρ και 12 κατά. Την ίδια χρονιά, εκπροσώπησε το κόμμα στις προεδρικές και βουλευτικές εκλογές. Με 22,3% των ψήφων, έχασε τις προεδρικές εκλογές από τον Αχμάντ Τετζάν Κάμπαχ από το Κόμμα του Λαού της Σιέρα Λεόνε, (SLPP), ο οποίος κέρδισε γύρω στο 70%. Στις βουλευτικές ο Κορόμα εξελέγη βουλευτής στη γενέτειρά του.

Τον Ιούνιο του 2005 καθαιρέθηκε από την προεδρία του κόμματός του με απόφαση του Ανωτάτου Διακστηρίου αλλά επαναφέρθηκε στη θέση το Σεπτέμβριο της ίδιας χρονιάς. Στις 23 Ιουλίου 2007, ένοπλοι άνδρες αποπειράθηκαν να εισέλθουν στο διαμέρισμα του ξενοδοχείου του, σε μια πιθανή δολοφονική απόπειρα εναντίον του πολιτικού. Σύμφωνα όμως με άλλη εκδοχή, δεν υπήρξε καμία δολοφονική απόπειρα.

Στον πρώτο γύρο των προεδρικών εκλογών του 2007 στις 11 Αυγούστου ο Κορόμα πήρε 44,3% έναντι 38,3% για τον υποψήφιο του κυβερνώντος κόμματος SLPP, Σολομόν Μπερέουα. Ωστόσο, χρειάστηκε να διεξαχθεί και δεύτερος γύρος, στις 8 Σεπτεμβρίου.

Στις 17 Σεπτεμβρίου η Εθνική Εφορευτική Επιτροπή ανακήρυξε τον Κορόμα νικητή του τελικού γύρου των προεδρικών εκλογών, με 54,6% των ψήφων, παρ' όλο που το SLPP αμφισβήτησε τα αποτελέσματα. Ο Κορόμα ορκίστηκε πρόεδρος την ίδια ημέρα, σε τελετή που παρακολούθησαν τόσο ο Κάμπαχ όσο και ο Μπερέουα.

Ο Κορόμα επανεξελέγη πρόεδρος με ποσοστό 58,7% των ψήφων κερδίζοντας τις γενικές εκλογές στις 17 Νοεμβρίου 2012.
Το Παλλαϊκό Κογκρέσο (APC) κέρδισε 67 έδρες επί συνόλου 112 εκλεγμένων εδρών στο Κοινοβούλιο.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έρνεστ Μπάι Κορόμα** |

* Προφίλ του πολιτικού

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. koroma-ernest-bai.
2. ↑  (Γερμανικά) *Munzinger Personen*. 00000026352. Ανακτήθηκε στις 9  Οκτωβρίου 2017.
3. ↑  *Davos 2014 Participant List*. data.qz.com/2014/davosattendees/data/davos14list.json.
4. ↑  «sierra-leone.org». Αρχειοθετήθηκε από το πρωτότυπο στις 17 Αυγούστου 2007. Ανακτήθηκε στις 18 Σεπτεμβρίου 2007.
5. ↑  irinnews.org
6. ↑  voanews.com
7. ↑  iht.com
8. ↑  sundaytimes.co.za
9. ↑  aljazeera.net
10. ↑  «Election Guide, Sierra Leone Country Profile». International Federation for Electoral Systems. 19 Νοεμβρίου 2010. Αρχειοθετήθηκε από το πρωτότυπο στις 26 Μαρτίου 2016. Ανακτήθηκε στις 25 Φεβρουαρίου 2012.
11. ↑  SEM (1 Αυγούστου 2011). «Julius Maada Bio wins SLPP flagbearership». Sierra Express Media. Αρχειοθετήθηκε από το πρωτότυπο στις 27 Μαΐου 2012. Ανακτήθηκε στις 17 Νοεμβρίου 2012.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308181185
* LCCN: no2014035025
* GND: 1252556969

 |

 |